kardosdrur/scandi-wiki huggingface dataset:
Carl Andreas Koefoed

Carl Andreas Koefoed (, ; født 16. oktober 1855 i Skanderborg, død 7. februar 1948 i København) var en dansk agronom aktiv i Det Russiske Kejserrige. Han var bror til Emil Koefoed.

I begyndelsen af 1900-tallet var han aktiv og indflydelsesrig i forsøgene på at gennemføre landbrugsreformer i det Russiske Kejserrige. Rusland blev hans andet fædreland, reformen af det russiske landbrug hans livsopgave. I årene før Første Verdenskrig kom han til at spille en central rolle i det stort anlagte forsøg på at reformere det russiske landbrug og dermed det russiske samfund.

Han blev Ridder af Dannebrog 1909, Dannebrogsmand 1925 og Kommandør af 2. grad 1932.

Koefoed er begravet på Solbjerg Parkkirkegård.

Eksterne henvisninger 
 Biografi 

Videnskabsfolk fra Danmark
Personer fra Skanderborg Kommune
Personer fra Skanderborg
Personer i Dansk Biografisk Leksikon
Personer fra Skanderborg
Etnografer
Kommandører af Dannebrog
Agronomer fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Carl Andreas
Rick Santorum

Richard John "Rick" Santorum (født 10. maj 1958 i Winchester, Virginia) er en amerikansk republikansk politiker. Han har repræsenteret delstaten Pennsylvania i begge kamre i Kongressen, først i Repræsentanternes Hus 1991-1995 og senere i senatet 1995-2007.

Han er blandt republikanske præsidentkandidater til det amerikanske præsidentvalg 2012.

Der er desuden blevet ført en negativkampagne mod ham pga. hans konservative holdninger.

Den 10. april 2012 meddelte han på et pressemøde, at han ville droppe sit kandidatur i kampen om at blive republikanernes udfordrer til Barack Obama ved præsidentvalget i november.

I 2016 stillede han op igen, men droppede også sit kandidatur om at blive Hillary Clintons udfordrer ved præsidentvalget i november.

Referencer

= Eksterne henvisninger 
=
 Biographical Directory of the United States Congress
 Santorumism af Laurence M. Vance
 Santorum Agaist the World  af Michael Brendan Dougherty

Personer fra Virginia
Amerikanske republikanske præsidentkandidater 2012
Præsidentkandidater fra USA 2016
Frederik 2. (flertydig)

Der er flere regenter med navnet Frederik 2. Se:

 Frederik 2. (Tysk-romerske rige) (1194-1250) - Tysk-romersk kejser 1220-1250
 Frederik 2. af Sachsen (1412-1464) - kurfyrste af Sachsen 1428-1464
 Frederik 2. (1534-1588) - konge af Danmark-Norge 1559-1588
 Frederik 2. af Slesvig-Holsten-Gottorp (1568-1587) - hertug af Slesvig-Holsten-Gottorp 1586-1587
 Frederik 2. af Preussen (1712-1786) - konge af Preussen 1740-1786
 Frederik 2. af Mecklenburg-Schwerin (1717-1785) - hertug af Mecklenburg-Schwerin 1756-1785
 Frederik 2. af Hessen-Kassel (1720-1785) - landgreve af Hessen-Kassel 1760–1785
 Frederik 2. Eugen af Württemberg (1732-1797) - hertug af Württemberg 1795-1797
 Frederik 2. (1856-1918) - hertug af Anhalt 1904-1918
 Frederik 2. af Baden (1857-1928) - storhertug af Baden 1907-1918.
 Frederik 2. af Slesvig-Holsten-Sønderborg-Glücksborg (1891-1965) - titulær hertug af Slesvig-Holsten-Sønderborg-Glücksborg 1934-1965

Se også 
Frederik 2.s bordhimmel
Valget til Repræsentanternes Hus i Nordmarianerne 2012

Kongresvalget i Nordmarianerne 2012 vil finde sted den 6. november, 2012 for at vælge den eneste delegerede for territoriet til Repræsentanternes hus. Repræsentanter og ikke-stemmeberettigede delegerede vælges for to år ad gangen.

Den delegerede Gregorio Sablan, fra Demokraterne, har holdt sædet sidens dens etablering ved valget i 2008. Sablan blev genvalgt i 2008 som en af de fire kandidater med 43%, eller 4,896 ud af 11,325 totale afgivne stemmer. Han er den første ikke-stemmeberettigede delegerede til at repræsentere Nordmarianerne i Repræsentanternes Hus i USA.

Sablan lancerede sin genvalgskampagne til en tredje periode den 24. august, 2011.

Kandidater
Gregorio Sablan (D), påhvilet delegerede

Kilder

USA's politik
Politiske valg i 2012
Partille Cup

Partille Cup er verdens største årlige turnering i håndbold målt på antal deltagere. Turneringen spilles hvert år i juli af ungdomsspillere mellem ti og 21 år. Turneringen blev afviklet første gang i 1970 arrangeret af håndboldklubben IK Sävehof i den svenske by Partille nær Göteborg.

Historie 
Partille Cup blev første gang spillet i Partille i 1970. I 2001 flyttedes turneringen gradvist til Göteborg for i slutningen af 2004 helt at blive flyttet dertil.

Spillesteder 
De fleste kampe spilles på Heden i det centrale Göteborg. Øvrige kampe spilles på Valhalla IP, på Överåsvallen og på de store græsområder i Kviberg.

Finalerna for de ældre aldersklasser spilles i Scandinavium, de yngre i Valhalla Sporthall og B-finalerne udendørs på Valhalla IP. Alle indledende kampe spilles udendørs.

Fakta 
I turneringen deltager 19.800 spillere i 1.065 hold fra 47 nationer. Totalt har hold fra 89 lande deltaget i turneringen gennem årene.

Referencer

Eksterne henvisnigner 
 Officiel hjemmeside

Håndboldturneringer
Centralt stød

Et centralt stød eller en central kollision betegner i klassisk mekanik en kollision mellem to partikler, der begge bevæger sig på samme rette linje både før og efter kollisionen. Det kan således beskrives i én dimension. Det modsatte af et centralt stød er et decentralt stød.

Fodnoter

Se også 
 Elastisk stød
 Uelastisk stød
 Fuldstændig uelastisk stød

Inerti
IDG Danmark

IDG Danmark A/S er en dansk virksomhed, som i Danmark formidler it-relaterede nyheder. Virksomheden er et datterselskab til den amerikanske koncern International Data Group (IDG). IDG Danmark drives fra sit hovedsæde i Herlev og virksomheden har ca. 75 ansatte.

Historie 
IDG Danmark blev etableret i 1981 under navnet Computerworld Danmark A/S af Preben Engell, som i 1989 blev ændret til IDG Communications A/S og senere samme år til virksomhedens nuværende navn.. Søren Queitsch overtog ledelsen i 2004.

Produkter 
IDG's produkter omfatter online-medier, trykte medier, konferencer/events, lead-generering, markedsresearch, it-job og it-kurser.

I Danmark udgiver IDG it-magasinerne Computerworld, CRN, ComON, PC World og PC World Business Center. Endvidere drives jobportalen  jobworld.dk og rådgivningstjenesten eksperten.dk.

IDG Danmark udbyder også IDG Kurser og IDG/Computerworld Events.

Referencer 

 
Medievirksomheder i Danmark
Herlev
Restskat

Restskat er det beløb, man mangler at betale i skat.

Eksterne henvisninger 
 Om restskat

Skat
Natura 2000-område nr. 8 Åsted Ådal, Bangsbo Ådal og omliggende overdrevsområder

Natura 2000-område nr. 8 Åsted Ådal, Bangsbo Ådal og omliggende overdrevsområder er en naturplan under det fælleseuropæiske Natura 2000-projekt. Planområdet består af to EU-habitatområder: Åsted Ådal H8 på 124 ha, Bangsbo Ådal og de omliggende overdrevsområder H216 på 880 ha, i alt et areal på 1.004 hektar. 391 ha (39%) af arealet er omfattet af
naturbeskyttelseslovens § 3, desuden er der 82 ha løvskov og 85 ha nåleskov. I den nordlige del af området blev et område på 135 ha, næsten identisk med H8 Åsted Ådal, fredet i 1967 . I den nordlige ende af H216 i sydenden af Gærum Hedeplantage ligger Katsig Mose hvor et område på 8,5 ha blev fredet i 1985 som en naturvidenskabelig fredning. 391 ha (39%) af arealet er omfattet af
naturbeskyttelseslovens § 3 (Tabel 1.2). Desuden er der 82 ha løvskov og 85 ha nåleskov

Området, der ligger 3-4 km sydvest og vest for Frederikshavn består af af den centrale del af Åsted Ådal og de øvre løb af Bangsbo Å. De to vandløb er dannet i en lang erosionsproces siden sidste istid, hvor åerne har skåret sig ned igennem sedimentet i de gamle fjordbunde i takt med landhævningen. Det har en mangfoldig flora, bl.a. bladmosset Piberensermos og de rødlistede arter Flad ulvefod, Bjergmangeløv, Vårkobjælde, Lyngstar, Grenet star, orkidéerne Hvid sækspore og Koralrod, samt de to stenlaver
Koralprikvortelav og Fingerkorallav (P. Wind 1992). Overdrevene omkring Vejrbakken og Skibtved i Bangsbo Ådal, samt
de centrale overdrev i Åsted Ådal er også kendt for en stor svampediversitet, alene med 15
forskellige arter af vokshatte (P. Wind 1992).

Langs både Åsted og Bangsbo Å er der mange elle- og askesumpe, samt kildevæld somudgør et ideelt levested for
bilag II-arterne Bæklampret og
Odder.

Gærum Hede har tidligere sammen med Faurholdt Hede udgjort et større sammenhængende hedeareal, men dækkes nu hovedsageligt af
kratskov og for Gærum Hedes vedkommende af nåleskovsarealer på genetablerede arealer efter råstofindvinding.

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen.
Natura 2000-planen er koordineret med vandplan 1.1 Nordlige Kattegat, Skagerrak.

Eksterne kilder og henvisninger 

 Kort over området
 Naturplan
 Naturplanen 2016-2021
 Basisanalysen for Naturplan 6
 Basisanalyse 2016-2021

Natura 2000-planer
Lokaliteter i Frederikshavn Kommune
EU-habitatområder i Danmark
Katsig Mose

Katsig Mose ligger i sydenden af Gærum Hedeplantage   ca. 4 km sydvest for Frederikshavn i den nordlige ende af EU-habitatområde H216. Mosen er en del af  Natura 2000-område nr. 8 Åsted Ådal, Bangsbo Ådal og omliggende overdrevsområder, som er en naturplan under det fælleseuropæiske Natura 2000-projekt.

Mosen er et dødishul   i morænelandskabet, med et vandspejl på under en hektar og en randbevoksning af bl.a. dunhammer. Mod vest hæver området sig i hedebakker med spredt løvtræsbevoksning, mens den mod øst går over i græsmarker. Mosen, og dens omgivelser er et område på  8,5 ha., blev fredet i 1985, som en naturvidenskabelig fredning.

Eksterne kilder og henvisninger

Fredede arealer i Danmark
Lokaliteter i Frederikshavn Kommune
Swordfishtrombones

Swordfishtrombones er et musikalbum af Tom Waits, udgivet i september 1983. Det var det første album han selv producerede. Det amerikanske musikmagasin Spin Magazine kaldte Swordfishtrombones det næstbedste album overhovedet. In 2006 placerede tidsskriftet Q magazine det som nummer 36 på deres liste "40 Best Albums of the '80s."

Sporliste 

 «Underground» – 1:58
 «Shore Leave» – 4:12
 «Dave the Butcher» (instrumental) – 2:15
 «Johnsburg, Illinois» – 1:30
 «16 Shells from a Thirty-Ought Six» – 4:30
 «Town With No Cheer» – 4:22
 «In the Neighborhood» – 3:04
 «Just Another Sucker on the Vine» (instrumental) – 1:42
 «Frank's Wild Years» – 1:50
 «Swordfishtrombone» – 3:00
 «Down, Down, Down» – 2:10
 «Soldier's Things» – 3:15
 «Gin Soaked Boy» – 2:20
 «Trouble's Braids» – 1:18
 «Rainbirds» (instrumental) – 3:05

Referencer

Eksterne henvisninger 
 

Tom Waits-album
Album fra 1983
Decentralt stød

Et decentralt stød eller en decentral kollision betegner i klassisk mekanik en kollision mellem to partikler, hvoraf ingen af dem bevæger sig på samme linje. Det kan således beskrives i to dimensioner. Det modsatte af et decentralt stød er et centralt stød.

Se også 
 Elastisk stød
 Uelastisk stød
 Fuldstændig uelastisk stød

Inerti
A Escrava Isaura (roman)

A Escrava Isaura (Slavepigen Isaura) er en roman skrevet af den brasilianske forfatter Bernardo Guimarães. Den blev udgivet første gang i 1875 af forlaget Casa Garnier i Rio de Janeiro. Romanen gjorde Bernardo Guimarães meget kendt i landet, og det siges han blev beundret af Brasiliens sidste kejser Dom Pedro 2.

I 1976 produceredes en brasiliansk telenovela over bogen af Rede Globo med titlen: "Escrava Isaura". Den blev en verdensomspændende succes. I 2004 produceredes andnu en brasiliansk telenovela over bogen af TV Record med titlen: "A Escrava Isaura". Denne udgave blev også udsendt af Telemundo i USA med spansk voice-over under titlen: "La Esclava Isaura".

Handling 
Isaura, datter af en portugisisk arbejder og en fri sort kvinde, er en slavepige, som gennemgår hårde tider før hun frigives og endelig gifter sig med sin elskede, Álvaro. I mellemtiden gennemgår hun meget lidelse forårsaget af Leôncio Almeida, plantagens herremand og hovedantagonisten i plottet, som ønskede at gøre hende til sin konkubine. Hun er endda kortvarigt forlovet med den pukkelryggede dværg Melchior, og blev næsten gift med ham for at undgå prostitution, inden Álvaro kom hende til undsætning.

Kildehenvisninger

Eksterne henvisninger 
ebog  

Romaner fra Brasilien
Sandmännchen

Sandmännchen (Lille Sandmand) er et tysk animeret børneprogram som i sin mest kendte udgave skabtes i Østtyskland 1959. Den østtyske udgave fortsatte efter 1990 i tysk tv. Serien er skabt efter den litterære figur der findes i flere berettelser, blandt andet af E.T.A. Hoffmann og i Hans Christian Andersens "Ole Lukøje".

I Vesttyskland påbegyndtes et program med Sandmännchen i 1959, hvilket gjorde, at det østtyske fjernsyn hurtigt skabte sin egen udgave, som blev den mest fremgangsrige. Gerhard Behrendt fik som opgave, at skabe en østtysk Sandmännchen i løbet af to uger. Harald Serowski skabte kulisser og køretøjerne i studiet i Mahlsdorf i Berlin. I 1960 fik Sandmännchen sin endelige fremtræden med sit typiske fipskæg. 

Typisk for Sandmännchen er hverdagsscener eller at han besøger lande langt borte, i DDR-tiden fremforalt socialistiske lande, og endda det ydre rum. En Sandmännchen-dukke var blandet andet med, da Sigmund Jähn blev første tysker i rummet 1978. Sandmännchen har et stort antal forskellige køretøjer. I DDR-tiden fandtes også en politisk vinkel, når han besøgte den østtyske hær, grænsegendarmer og pioneerne. Sandmännchen har også mange venner, blandt andre Pittiplatsch og Schnatterinchen, hunden Moppi, Herr Fuchs (ræv) og Fru Elster.

Eksterne henvisninger 
 

 Sandmännchens officielle hjemmeside 

DDR
Tv i Tyskland
Filmfigurer
Etableret i 1959
Guntis Rēķis

Guntis Rēķis (3. november 1974 i Riga i Lettiske SSR) er en lettisk kælker, som har dyrket sporten siden 1990 og deltaget i konkurrencer siden 1997. Han har vundet to bronzemedaljer i mixed team-konkurrencen ved VM i kælk 2008 i Oberhof og VM i kælk 2009 i Lake Placid.

Rēķis har deltaget i alt fire gange ved de olympiske lege (1998, 2002, 2006 og 2010), og hans bedste placering var en 16. plads i Nagano i 1998.

Kildehenvisninger 
 Profil hos fil-luge.org 
 

Personer fra Riga
Kælkere fra Letland
Deltagere for Letland ved vinter-OL 1998
Deltagere for Letland ved vinter-OL 2002
Deltagere for Letland ved vinter-OL 2006
Deltagere for Letland ved vinter-OL 2010
Waal-mellemistiden

Waal-mellemistiden i Nordeuropa var en mellemistid i den tidlige pleistocæne subepoke, der varede ca. fra 1,45 mio. til 1,2 mio. år siden. Der er kun ganske få spor fra Waal i Danmark, men flere spor kendes fra de britiske øer og Tyskland. Perioden er navngivet efter floden Waal i Holland.

Perioden bestod af to varme og en køligere fase. Skov var den mest almindelige form for vegetation, undtagen i begyndelsen af perioden.

Fra de varme faser af perioden kendes fra mellemeuropa flere mange varmekrævende planter, f.eks. Hemlock (Tsuga), Vingevalnød (Pterocarya), Hickory (Carya), Eucommia og Vandbregne (Azolla filiculoides), Sumpcypres (Taxodium) og Redwood (Sequoia). Fra den kolde fase kendes bl.a. Hassel, Avnbøg, Ask, Elm. Forskellige arter af Gran (Picea) forekom varierende igennem hele perioden.

Tidsnavigation:

Istider og mellemistider
Pleistocæn
Skattekort (administration)

Af skattekortet fremgår ens fradrag og trækprocent. Man skal have et skattekort, så snart man tjener mere end det beløb, der fremgår af ens frikort. Skattekortet henter arbejdsgiveren elektronisk. Oplysningerne på skattekortet, kan man se i sin Skattemappe på skat.dk.

Eksterne kilder og henvisninger 
 Skat.dk 

Kort
Årsopgørelse

Årsopgørelsen er en oversigt over ens skat for sidste år. Den kigger bagud og viser, hvad man har haft af indkomst og fradrag og betalt i skat.I sin årsopgørelse kan man se, om man skal have penge tilbage eller har betalt for lidt i skat.

Man har selv ansvar for, hvad man skriver på sin årsopgørelse.Man kan rette i sine årsopgørelser for tidligere år, hvis man har glemt et fradrag eller en indkomst. Ofte kan man selv rette det i TastSelv.

Når året er slut, kommer der normalt automatisk en årsopgørelse i TastSelv i marts eller med brev i april.

Der er meget få fejl i danskernes årsopgørelser, og det såkaldte skattegab for borgere er i Danmark meget lavt.

Eksterne henvisninger 

Skat
Frikort

Et frikort er et skattekort til dem, der ikke tjener så meget. Alle kan nemlig tjene et bestemt beløb, uden at skulle betale skat. Af frikortet fremgår hvor meget man må tjene i løbet af året, før man skal betale skat. Hvis man kommer til at tjene mere, skal man have et rigtigt skattekort. I 2015 måtte man tjene 15.600 kroner, hvis man var under 18 år, og 82.400 kroner, hvis man var over 18 år, før man skulle betale skat. Selv om man har et frikort, skal man betale arbejdsmarkedsbidrag. Frikortet og skattekortet er personligt og må ikke bruges af andre. Disse ændringer er foretaget efter 1. marts 2016.

Eksterne kilder og henvisninger
Skat.dk 

Skat
William H. Rupertus

William Henry Rupertus (14. november 1889 – 25. marts 1945) var en generalmajor i United States Marine Corps.

Militær karriere 
Rupertus begyndte sin militære karriere lige efter gymnasiet, oprindelig med det mål at blive kaptajn på en toldkutter, men hans fremragende evner som skytte førte til at han blev rekrutteret til marinekorpset. Han modtog en officerspost i november 1913 og gik herefter på marinekorpsets officersskole, som han fik eksamen fra som den bedste i sin klasse i 1915. 

Rupertus deltog på marinekorpsets hold i riffelskydning og fik en orden for sin skydning – foruden at han vandt en række skydekonkurrencer. 

Rupertus var tjenestegørende på USS Florida da USA gik ind i 1. verdenskrig. Han blev kaldt tilbage til USA for at overtage kommandoen over en gruppe marinesoldater, som skulle til Port-au-Prince, Haiti. Rupertus gjorde tjeneste på Haiti indtil krigens slutning og blev derefter sendt på stabsofficers kursus hvorefter han blev inspektør for målskydning i operations og træningsdivisionen ved marinekorpsets hovedkvarter. 

I juli 1937 var Rupertus bataljonschef i 4. marineregiment, da japanerne angreb Shanghai i den Anden kinesisk-japanske krig.

Under 2. verdenskrig var han næstkommanderende i 1. marinedivision under generalmajor Alexander Vandegrift. Det var omkring dette tidspunkt at Rupertus siges at have skrevet bogen The Rifleman's Creed, med det formål at opmuntre høj træfsikkerhed ved skydning og marinesoldaternes tillid til deres våben.

Rupertus havde kommandoen over landgangsstyrken som erobrede øerne  Tulagi, Gavutu og Tanambogo under slaget om Guadalcanal. Efter at Vandegrift havde forladt divisionen i 1943, overtog Rupertus kommandoen. Han anførte 1. marinedivision under Slaget ved Kap Gloucester og Slaget ved Peleliu.

I november 1944 blev generalmajor Rupertus kommandant for marinekorpsets skole ved Quantico i Virginia. Hans tid på posten blev kort, da han døde af et hjertetilfæde den 25. marts 1945 blot fire måneder senere. Han ligger begravet på Arlington National Cemetery.

Udmærkelser og æresbevisninger 
Generalmajor Rupertus' dekorationer omfattede:  

I 1945 blev den amerikanske destroyer USS Rupertus opkaldt efter ham.

Generalmajor Rupertus modtog også Faciat Georgius erindringsmedaljen for tjeneste på Guadalcanal.

Noter

Henvisninger

Eksterne kilder 

Militærfolk fra USA
Amerikanere i 2. verdenskrig
Toshinari Shōji

Toshinari Shōji også kendt som  var en generalmajor i den japanske hær i Stillehavskrigen under 2. verdenskrig.

Biografi 
Shōji stammede fra Sendai og han fik eksamen i den 25. årgang fra det japanske krigsakademi. Han tog senere eksamen fra den japanske stabsskole i 1912.

Shōji blev forfremmet til oberst den 1. august 1939. Fra 1941 havde han kommandoen over 230. infanteriregiment, som indimellem kaldes Shōji-enheden, som var en del af 38. division. Fra februar til marts 1942 var hans enhed involveret i slaget om Java som led i Felttoget i Hollandsk Ostindien. I oktober 1942 blev han og hans regiment indsat på Guadalcanal som led i det strategisk vigtigte slag om Guadalcanal. Efter at have deltaget i mindre grad i slaget om Henderson Field led Shōjis regiment alvorlige tab i kampene ved Koli Point, Carlsons patrulje og slaget ved Mount Austen, Galloping Horse og Sea Horse.

Efter at have overlevet det senere japanske nederlag i slaget og tilbagetrækningen fra Guadalcanal blev Shōji forfremmet til generalmajor i marts 1944. Efter at han var kommet tilbage til Japan i 1945, blev han udpeget til at være kommandant for Sendai distriktet under den 5. japanske områdearmé i den afsluttende fase af 2. verdenskrig.

Referencer

Noter

Bøger

Eksterne kilder 
 
 
 
 
 

Militærfolk fra Japan
Argentinas håndboldlandshold (herrer)

Argentinas håndboldlandshold for mænd er det mandlige landshold i håndbold for Argentina. Det repræsenterer landet i internationale håndboldturneringer. Holdet besejrede Rusland i VM 2003, hvorefter at russernes træner Vladimir Maximov erhvervede den argentinske spiller Eric Gull til sit klubhold Tjechovskije Medvedi i Moskva.

Holdet er fire gange Panamerikansk mester (senest i 2010) og har deltaget i VM, syv gang, hvoraf deres bedste placering, var en 12.-plads ved VM 2011, i Sverige.

Under VM 2007 i Tyskland var holdet, automatisk kvalificeret til en tredjeplads, i Gruppe C, i den indledende runde, efetr at have vundet over Brasilien, i de Panamerikanske lege. Det, tabte kampen om 15.-pladsen (31:38 mod Sydkorea ), og endte derfor på en 16.-plads.

Argentina har deltaget i samtlige VM-slutspil siden 1997 og fremad. Landsholdets største sejr var under VM i Sverige 2011 hvor holdet kom på en 12.-plads. En stor sejr over Sverige bidrog til at Argentina som det eneste ikke-europæiske hold kvalificerede sig til mellemrunden – hvor de klarede sgi i tre runder før de tabte.

Resultater

VM 
 1997: 22.-plads
 1999: 21.-plads
 2001: 15.-plads
 2003: 17.-plads
 2005: 18.-plads
 2007: 16.-plads
 2009: 18.-plads
 2011: 12.-plads
 2013: 18.-plads
 2015: 12.-plads
 2017: 18.-plads
 2019: 17.-plads
 2021: 11.-plads
 2023: 19.-plads

OL 
 1936 – Deltog ikke
 1972 – Deltog ikke
 1976 – Deltog ikke
 1980 – Deltog ikke
 1984 – Deltog ikke
 1988 – Deltog ikke
 1992 – Deltog ikke
 1996 – Deltog ikke
 2000 – Deltog ikke
 2004 – Deltog ikke
 2008 – Deltog ikke
 2012 – 10. plads
 2016 – 10. plads
 2020 – 12. plads

Panamerikamesterskabet 
 1979: 5.-plads
 1981: 4.-plads
 1985: 5.-plads
 1994: 4.-plads
 1996: 
 1998: 
 2000: 
 2002: 
 2004: 
 2006: 
 2008: 
 2010:

Panamerikanske lege 
 1987: Første runde
 1991: Første runde
 1995: 
 1999: 
 2003: 
 2007: 
 2011:

Nuværende trup 
Truppen ved VM i håndbold 2021.

Cheftræner: Manolo Cadenas

Kendte spillere 
 Gonzalo Carou
 Bruno Civelli
 Maximilio Ferro
 Matías Carlos Schulz
 Eric Gull
 Andrés Kogovsek

Referencer

Eksterne henvisninger 
 Argentinas håndboldforbund 
 Web de la Confederación Argentina de Handball  
 Profil på National Handball Teams.com 
 Entrevista: Interview med Diego Simonet og Eric Gull  
 Blog omkring argentinsk håndbold 

Herrehåndboldlandshold
Håndboldlandshold (herrer)
Morten Soubak

Morten Soubak (født 6. august 1964 i Fodby) er en dansk håndboldtræner, der bl.a. har været træner for Brasiliens og Angolas håndboldlandshold. Han deltog med det brasilianske landshold under VM 2011 i Brasilien og desuden ved VM 2013 i Serbien.

Karriere 
Soubak startede sin trænerkarriere med ansvar for kadetter og ungdomshold, og har trænet både kvinder og mænd.

Mellem 2000–01 trænede han kvindeholdet GOG/Gudme i Danmark, som blandt andet var med i Champions League og store turneringer i Danmark, som havde verdens stærkeste kvindeliga. I 2002 blev Soubak træner for Danmarks junior-herrelandshold. 1. juli 2003 fik Soubak ansvar for kvindeholdet til FCK Håndbold, hvor han blandt andet trænede Brasiliens målmand Chana Masson.

Soubak flyttede derefter til Brasilien for at blive træner for det brasilianske kvindelandshold. Siden 2007 var han også  træner for São Paulo-håndboldklubben Pinheiros, men var fra 2011 kun træner for landsholdet. I perioden, hvor han var klubtræner, vandt han også ligaguld, Brasil-cupen, Paulista-cupen og Open Games i byen.

Morten Soubak gik på Ny Holsted Skole i Næstved og senere på Næstved Gymnasium. Hans far, Peter, var brugsuddeler i Fodby.

Referencer 

Håndboldtrænere fra Danmark
Personer fra Næstved